b'\n_START_ARTICLE_\nOtto Gaiser\n_START_SECTION_\n\xc5\xbdivljenjepis\n_START_PARAGRAPH_\nOtto Gaiser se je rodil 5. oktobra 1919 v Reutlingenu, v aktivno slu\xc5\xbebo kot lovski pilot pri Luftwaffe pa je vstopil konec leta 1942, ko je bil dodeljen k JG 51 na vzhodno fronto. Kot pod\xc4\x8dastnik je svojo kariero za\xc4\x8del pri 10./JG 51._NEWLINE_16. marca 1943 je zabele\xc5\xbeil svojo prvo zra\xc4\x8dno zmago, ko je sestrelil sovjetskega lovca LaGG-3 v bli\xc5\xbeini Vjazme. Deseto zmago je dosegel 11. julija, ko je ponovno sestrelil LaGG-3, v avgustu 1943 pa je dosegel skupaj kar 17 zra\xc4\x8dnih zmag, od katerih je kar 5 juri\xc5\xa1nikov Ilju\xc5\xa1in Il-2 sestrelil v enem dnevu, in sicer 14. avgusta. Septembra je dosegel novih 14 zmag, pet lovcev Jakovlev Jak-1 26. septembra (za zmage od 38-42). Oktobra je bil ponovno uspe\xc5\xa1en in v tem mesecu v svojo letalsko knji\xc5\xbeico zapisal deset novih sestreljenih letal, med katerimi je bila 8. oktobra tudi njegova petdeseta. Zadnje \xc5\xa1tiri zmage (63-66) je dosegel 15. januarja 1944, 22. januarja 1944 pa so v svojem Messerschmitt Bf 109 G-6 (W.Nr. 140 229) zadnji\xc4\x8d videli v boju s \xc5\xa1tirimi sovjetskimi juri\xc5\xa1niki Il-2 v bli\xc5\xbeini Berdi\xc4\x8deva. S te naloge se Gaiser ni vrnil in je ostal pogre\xc5\xa1an. Verjetno je njegovo letalo postalo \xc5\xbertev protiletalske obrambe, kar pa ni bilo nikoli uradno potrjeno. Posmrtno so ga povi\xc5\xa1ali v \xc4\x8din poro\xc4\x8dnika in ga odlikovali z Vite\xc5\xa1kim kri\xc5\xbecem._NEWLINE_Otto Gaiser je na 380 bojnih nalogah dosegel 66 zra\xc4\x8dnih zmag, vse na vzhodni fronti, med njegovimi \xc5\xbertvami pa je bilo kar 21 juri\xc5\xa1nikov Il-2 \xc5\xa0turmovik. Poleg tega je sam navedel \xc5\xa1e osem nepotrjenih zra\xc4\x8dnih zmag.'